open-index/open-wikipedia-markdown huggingface dataset:
Teisininkas generalistas

**Teisininkas generalistas**, **bendrojo profilio teisininkas**, **pilnateisis teisininkas** () – teisininkas Vokietijoje, pripažintas tinkamu eiti teisėjo pareigas. Tokiu tampama išlaikius antrąjį valstybinį teisės egzaminą, laikomą po teisės referendariato – parengiamosios teisės praktikos, kurią pradėti leidžiama išlaikius vad. pirmąjį valstybinį teisės egzaminą. Išlaikęs II valst. egzaminą, teisininkas yra vadinamasis teisės asesorius.

## Unifikuotasis teisininkas
Vokietijoje rengiant teisininkus laikomasi vieningųjų teisės studijų bei unifikuotos teisinės kvalifikacijos koncepcijos (kai visoje šalyje yra rengiamas vad. *Einheitsjurist*, „unifikuotasis teisininkas“). Vieningos studijos apima sritis kaip civilinė teisė, baudžiamoji teisė ir viešoji teisė (iš esmės konstitucinė teisė ir administracinė teisė). Tokio rengimo motyvai – siekis užtikrinti lengvą pereinamumą iš vienos teisės srities į kitą, nuo vienos teisinės profesijos prie kitos (advokatūroje, notariate, prokuratūroje, teismuose ir viešajame administravime, valdyme), sukurti prielaidas, kad skirtingų sektorių teisininkai lengvai rastų bendrą kalba (galėtų susikalbėti tame pačiame lygyje).
Pasak Axel C. Filges, toks teisininkų rengimo modelis laikytinas esminiu Vokietijos teisininkų rengimo kokybės ženklu

## Teisinė kvalifikacija eiti teisėjo pareigas
Teisinė kvalifikacija eiti teisėjo pareigas yra būtina norint užsiimti tam tikrų teisinių profesijų praktika – tokių kaip advokatas, prokuroras, teisėjas ir notaras. Išimtis – valstybinis (apygardos) notaras Viurtemberge. Pagal Vokietijos teisėjų įstatymo (*Deutsches Richtergesetz*, DRiG) 5 straipsnio 1 dalį tokia kvalifikacija įgyjama baigus universitetines teisės studijas (Vokietijoje – ne mažiau kaip 2 metai) ir išlaikius pirmąjį valstybinį teisės egzaminą bei – atlikus teisės praktiką, o po jos – išlaikius antrąjį valstybinį teisės egzaminą. Pagal DRiG 7 § teisinė kvalifikacija eiti teisėjo pareigas pripažįstama visiems ordinariniams profesoriams.

Atitinkama teisėjo kvalifikacijai lygiaverti kvalifikacija reikalinga ir kitose srityse, pvz., diplomatinėje tarnyboje, tiksliau – konsulinėje (t. y. vykdant konsulines teisines funkcijas, pvz., atliekant notarinius veiksmus).

## Šaltiniai
ISO 639-3

**ISO 639-3:2007** (*Codes for the representation of names of languages – Part 3: Alpha-3 code for comprehensive coverage of languages*) – tarptautinis ISO 639 serijos kalbų kodų standartas. Standarte aprašyti trijų raidžių kodai skirti kalboms.

Standartą 2007 m. vasario 1 d. išleido ISO organizacija.

## Šaltiniai

## Nuorodos
* Oficiali ISO 639 svetainė
* Oficialus ISO 639 sąrašas
Teisės referendariatas

**Teisės referendariatas** () – parengiamoji teisės praktika Vokietijoje; referendariato rūšis. Pradėti leidžiama išlaikius vad. pirmąjį valstybinį teisės egzaminą. Baigęs teisės referendariatą, įgyją teisę laikyti II valstybinį egzaminą. Jį išlaikęs teisininkas yra vadinamasis teisininkas generalistas. Jam suteikiamas titulas – teisės asesorius. Tuo pačiu yra įgyjama teisinė kvalifikacija eiti teisėjo pareigas.

## Stažuotės
Privalu stažuotis 5–6 vietose. Atskiros stažuotės yra pagal teisės sritis. Dažniausiai pirmiausia seka Civilinė (*Zivilstation*), po to – Baudžiamoji (*Strafstation*), Advokatūros (*Anwaltsstation*), Administracinė stažuotė (*Verwaltungsstation*) ir pabaigoje – Pasirenkamoji stažuotė (*Wahlstation*). Organizacijos – teismai, advokato kontora, prokuratūra, viešojo administravimo įstaigos (pvz., ministerija, savivaldybė). Gali būti atliekama ir užsienyje. Pavyzdžiui, administracinės stažuotės atveju tinka Vokietijos ambasada, konsulatas arba Užsienio prekybos rūmai, Advokatūros stažuotei – Vokietijos advokatų kontora.

## Teisės referendaras
Teisės referendaras praktikos metu yra valstybės tarnautojas (neoficialiai yra vadinamas tarnautoju stažuotoju), vad. laikinasis valstybės tarnautojas arba (daugumoje federalinių žemių) patenka į specifinius viešosios teisės reguliuojamus mokymosi santykius.

## Nuorodos
* Teisės referendariatas atskirose žemėse  (vokiečių k.)
* Papildomos studijos Teisės referendariato metu Viešojo administravimo mokykloje (Speyer)
Pirotolas

**Pirotolas** () – sprogstamoji medžiaga, gaminta po Pirmojo pasaulinio karo iš perteklinių kordito ir kitų bedūmių parakų atsargų, pridedant natrio salietros.

Pirotolas buvo pigus sprogalas, todėl jis buvo pardavinėjamas fermeriams, kurie pirotolu sprogdindavo kelmus, riedulius ir valydavo griovius. Fermeriams pardavinėjamas pirotolas buvo supakuotas cilindro formos gabalais kaip ir dinamitas, bet pusantro karto galingesnis ir daugiau kaip dukart pigesnis.

*DuPont* kompanija pirotolo gamybą pradėjo 1924 m. rugsėjo 4 d.
Baigiantis po karo likusioms bedūmių parakų atsargoms pirotolo gamyba menkėjo ir vėliau buvo nutraukta. Viso *DuPont* gamykla pagamino apie 10,5 tūkst. tonų pirotolo.

## Katastrofos
* 1925 m. spalio 27 d. JAV sudegė *DuPont* kompanijos pastatas (), kuriame buvo maišomas pirotolas. Vienas žmogus mirė nuo nudegimo.
* 1927 m. gegužės 18 d. naudojant pirotolą ir dinamitą buvo susprogdinta pradinė mokykla *Bath* miestelyje (Mičiganas, JAV), o netrukus – automobilis prie jos. Žuvo 45 žmonės (37 mokiniai ir 7 suaugę), 58 buvo sužeisti.

## Nuorodos
Mažųjų Dirvėnų valsčius

**Mažųjų Dirvėnų valsčius** – buvęs administracinis-teritorinis vienetas Žemaitijoje. Centras – Mažieji Dirvėnai.

## Istorija

Valsčius (pavietas) minimas nuo 1507 m., nuo 1527 m. jis priklausė Lietuvos didžiajam kunigaikščiui. 1667 m. jame buvo 61 bajorų dūmas, priklausė 240 valstiečių.

## Šaltiniai
Dirvėnų valsčius

**Dirvėnų valsčius** minimas nuo 1507 m. Vėliau juo vadinti du Žemaitijos valsčiai:

* Didžiųjų Dirvėnų valsčius,
* Mažųjų Dirvėnų valsčius.
Medingėnų valsčius

**Medingėnų valsčius** – buvęs administracinis-teritorinis vienetas vakarų Lietuvoje. Centras – Medingėnai.

## Istorija

Valsčius (pavietas) minimas nuo XIV a., XV–XVI a. jis buvo administruojamas seniūno.1667 m. jame buvo 116 bajorų dūmų.

## Šaltiniai
Sentimentalizmas

**Sentimentalizmas** ( – jausmas) – XVIII a. pab.–XIX a. pr. Europos literatūros, dailės srovė.

Kilo kaip reakcija prieš pernelyg didelį švietėjų racionalizmą ir klasicizmo estetiką, bet buvo glaudžiai susijusi su švietimu, reiškė daugelį jo idėjų – socialinės pažangos siekimą, priešiškumą absoliutizmui, luominei moralei. Sentimentalistai teikė prioritetą jausmams, gilinosi į žmogaus psichologiją, propagavo gyvenimą gamtoje, vaizdavo jautrius, į apmąstymus linkusius individus, daug dėmesio skyrė dvasiniams išgyvenimams, individualizavo charakterius. Sentimentalistų mėgstami žanrai buvo aprašomoji poema, idilė, elegija, psichologinis romanas, „ašaringoji“ drama, o ypač išpažintinės formos – laiškai, dienoraščiai, atsiminimai, kelionių užrašai. Sentimentalizmas artimas preromantizmui, bet jam nebūdingas preromantikų polinkis į paslaptingumą, iracionalumą.

Sentimentalizmo terminas kilo iš Lorenco Sterno romano „Sentimentali kelionė po Prancūziją ir Italiją“ (1768). Pradėjo formuotis XVIII a. 4–6 deš. Anglijoje. Samuelio Ričardsono laiškų forma parašytas psichologinis romanas „Pamela, arba Atlygintoji dorybė“ tuo metu buvo laikomas vos ne romano etalonu. Prancūzų sentimentalistai – Žanas Žakas Ruso (epistolinis romanas „Julija, arba Naujoji Eloiza“, kuriame rašytojas kvietė visus grįžti į gamtą (iš čia kilo sentimentalizmą atspindintis šūkis „Atgal į gamtą!“)), Deni Didro (romanas „Žakas fatalistas ir jo ponas“). Sentimentalizmui artimi „Audros ir veržimosi“ sambūrio rašytojų Johano Volfgango Gėtės ir Frydricho Šilerio kūriniai.
Preromantizmas

**Preromantizmas** ( – prieš, anksčiau + *romantizmas*) – XVIII a. II pusės–XIX a. pr. Europos literatūros ir meno tendencijos, parengusios prielaidas romantizmui. Kitaip – **ankstyvasis romantizmas**.

Preromantizmas susijęs su Švietimo epochos idėjomis. Jo atstovai protestavo prieš klasicizmo kanonus, racionalizmą, teigė, jog galimi subjektyvūs, intuityvūs estetinio vertinimo kriterijai, akcentavo genialumo, originalumo svarbą meno kūryboje, labai vertino liaudies ir Viljamo Šekspyro kūrybą, domėjosi viduramžių kultūra, ypač gotikos stiliumi (atsirado gotikinis romanas), poetizavo dvasingumą, emocionalumą, daug dėmesio skyrė psichologinėms būsenoms, gamtos aprašymams. Preromantizmo literatūra artima sentimentalizmui. Itin populiarus buvo baladės žanras. Preromantizmas ypač būdingas anglų literatūrai – Roberto Bernso, Džono Makfersono kūrybai.
Pajūrio valsčius

**Pajūrio valsčius** () – buvęs administracinis-teritorinis vienetas dabartinės vakarų Lietuvos teritorijoje. Centras – Pajūris.

## Istorija

Valsčius (pavietas) minimas nuo 1514 m., nuo 1527 m. priklausė Lietuvos didžiajam kunigaikščiui, buvo karališkasis valsčius. XVII a. viduryje priklausė Tauragės dvarui. 1667 m. jame buvo 135 bajorų dūmai. XVIII a. valsčiui priklausė Švėkšnos dvaras (iki 1861 metų).

XIX a. carmečiu valsčius atkurtas, priklausė Kauno gubernijai. 1919 m. prijungtas prie Šilalės valsčiaus.

|-
| 1877 m. || || 7468 || 813 kiemų  || 6 seniūnijos || 120
|}

## Šaltiniai
Pirokolodijus

**Pirokolodijus** (; ) – D. Mendelejevo 1892 m. išrasta nitroceliuliozės forma, turinti 12,6 % azoto. Netirpus etanolyje, tirpsta etanolio ir dietilo eterio mišinyje. Degdamas uždaroje erdvėje nepalieka kietų likučių ar nuosėdų, nesudaro dūmų.

## Pirokolodinis parakas
Iš pirokolodijaus D. Mendelejevas sukūrė *pirokolodinį paraką* (). Tai nitroceliuliozinis parakas, kurį sudaro gerai tirpi nitroceliuliozė ir tirpiklis bei priedai, stabilizuojantys degimą. D. Mendelejevas stengėsi sukurti chemiškai vienalytį produktą, kuris tuo skirtųsi nuo tuometinių užsieninių analogų: prancūziškas bedūmis parakas buvo dviejų skirtingu lygiu nitrintų nitroceliuliozių mišinys, angliškas – nitroceliuliozės ir nitroglicerolio mišinys.

Pirmieji pirokolodinio parako bandymai buvo atlikti 1893 m. šaudant 305 mm kalibro laivų patrankomis.
Buvo siūloma pirokolodijų naudoti kaip paraką Rusijos kariniame laivyne artilerijos šoviniams užtaisyti. Gamyba nebuvo pradėta dėl organizacinių nesutarimų. Vėliau irgi negamintas dėl kai kurių technologinių trūkumų.
 
## Nuorodos

* Bernadou J.B. (1901) Smokeless powder, nitro-cellulose, and theory of the cellulose molecule
* Пироколлодийный порох rusiškoje vikipedijoje
Justiniano kodeksas

**Justiniano kodeksas** () – viena iš 4 dalių teisės rinkinio, vėliau pavadinto civiliniu teisės sąvadu (*[[Corpus iuris civilis]]*).

## Istorija
528 m. vasario 13 d. įstatymų rinkinio sudarymą inicijavo imperatorius Justinianas I, išleisdamas konstituciją (*Constitutio de novo codice componendo*; vad. *Constitutio Haec*), nurodydamas surinkti visus galiojančius imperatoriaus įstatymus. Teisės kompiliatoriai turėjo plačią diskreciją trumpinti bei aktualizuoti teisės normas.

## Literatūra
* Hartmut Leppin: *Die Gesetzgebung Iustinians – der Kaiser und sein Recht*, in: Hölkeskamp, K.J. und Stein-Hölkeskamp, E. (Hrsg.): *Erinnerungsorte der Antike. Die römische Welt*, München 2006, S. 457–466. (Knappe Einführung auf dem neuesten Forschungsstand und mit weiterführenden Literaturangaben.)
* ACTI.* Auxilium in Codices Theodosianum Iustinianumque investigandos, Iole Fargnoli* (cur.), LED Edizioni Universitaire, Milano 2009, ISBN 978-88-7916-403-0

## Nuorodos
* ''Codex Iustinianus''  (lotynų k.)
* Tekstas (anglų k.)
* Codex  (ištraukos anglų k.)
Nuodingasis vėdrynas

**Nuodingasis vėdrynas** (*Ranunculus sceleratus*) – vėdryninių (*Ranunculaceae*) šeimos augalas. 

Stiebas 10-70 cm aukščio, status, šakotas. Lapai sudėtiniai, susiskaidę po 3 kiaušiniškas dalis, mėsingi. Žiedai maži, žalsvai geltoni, su 5 žiedlapiais. Žydi pavasario pabaigoje, vasarą.

Augalas labai nuodingas. Auga dumblingose vietose, grioviuose, vandens telkinių pakrantėse. 


File:163 Ranunculus sceleratus.jpg|Požymiai
File:Ranunculus sceleratus Konnanleinikki 3507 C.JPG|Augavietė
File:Ranunculus sceleratus1.JPG|Augavietė
Gumbuotasis vėdrynas

**Gumbuotasis vėdrynas** (*Ranunculus bulbosus*) – vėdryninių (*Ranunculaceae*) šeimos augalas. Auga Europoje, Kaukaze, Šiaurės Afrikoje, Vakarų Azijoje.

Stiebas iki 30 cm aukščio, status, plaukuotas. Šaknis gumbinė. Lapai vešlūs, sudėtiniai, susiskaidę po 3 kiaušiniškas dalis. Žiedai geltoni, 2-3 cm skermens. Žydi gegužės-birželio mėnesiais.

Nuodingas. Auga sausose pievose, pakelėse. Mėgsta sausą, molingą dirvą.


File:Ranunculus spp Sturm51.jpg|Požymiai
File:Ranunculus bulbosus closeup.jpg|Žiedas
X failai

**X failai** () – Kanados ir JAV mokslinės fantastikos draminis televizijos serialas. Serialas originaliame eteryje rodytas 1993–2002 m. ir 2016–2018 m. Iš viso buvo sukurta 11 sezonų. Seriale FTB agentai Foksas Mulderis (David Duchovny) ir Dana Skali (Gillian Anderson) tiria įvairias konspiracijas, ateivių pagrobimus ir kitus paranormalius reiškinius (vaiduokliai, stebuklai, satanizmas, voodoo ir pan.).

Lietuvoje šį serialą nuo 1997 iki 2005 m. ir nuo 2018 m. rodė TV3 televizija, buvo parodyti visi 11 serialo sezonų. 10 ir 11 sezonų kartojimai buvo transliuojami TV6 kanalu, naktinėje programoje. 

1998 m. buvo išleistas filmas „X failai“.  Po jo, 2008 m. sekė po serijinis filmas „X failai. Noriu tikėti“ (The X-Files: I Want to Believe). Paskutiniuose dvejuose sezonuose Gillian Anderson tapo žvaigžde, kai David Duchovny pasirodydavo tik protarpiais, taip pat buvo pristatyti ir nauji veikėjai: FTB agentai John Doggett (Robert Patrick) ir Monica Reyes (Annabeth Gish). Mulder ir Scully bosas, viršininko pavaduotojas Walter Skinner (Mitch Pileggi), taip pat tapo pagrindiniu veikėju. Kai „X failų“ serijos baigėsi 2002 m., serialas tapo ilgiausiai einančiu mokslinės fantastikos serialu JAV televizijos istorijoje.

## Apžvalga

„X-failai“ seka FTB specialiųjų agentų Fokso Mulderio ir Danos Skali karjerą ir asmeninius gyvenimus. Mulder yra talentingas žmogus ir tvirtai tiki antgamtiniais reiškiniais. Jis taip pat yra nepalaužiamas nežemiškos gyvybės ir jos buvimu Žemėje klausimu. „X-failai“, tai ši eilė Mulderio įsitikinimų, kuri jam uždirbo pravardę „Spooky“ (), ir paskyrimas į mažai žinomą skyrių, kuris sprendžia neišaiškintas bylas. Mulder tikėjimas antgamtiniais reiškiniais yra įsišaknijęs nuo pat vaikystės, kai nežemiškų būtybių buvo pagrobta jo sesuo, Samantha Mulder, tada jam buvo 12 metų. Jo sesers pagrobimas yra Mulderio vidinis variklis per visas serijas. Agentė Scully yra Mulderio kontrastas. Ji, kaip medicinos daktarė, yra natūrali skeptikė. Scully dažnai gali pasiekti „X-failus“ su visišku objektyvumu, net kai Mulderis, nepaisant savo didelio išsitreniravimu, negali. Ji yra pradžioje paskirta į „X-failus“, kad būtų galima demaskuoti Mulderio teorijas pateikiant loginius, mokslinius paaiškinimus. Nors ji ir dažnai gali pasiūlyti moksliniais alternatyvas Mulderio išvadoms, ji retai kada sugeba visiškai jas atmesti ir serijų pabaigoje ji tampa vis labiau nepatenkinta „X-failų“ moksliniais paaiškinimais.

Foksas Mulderis tiki ateivių egzistavimu ir paranormaliais reiškiniais, tuo tarpu Dana Skali yra skeptikė, ji yra paskirta atlikti mokslinius paaiškinimus Mulderio atradimams. Ankstyvosiose serijose abu agentai tampa marionetėmis didesniame konflikte ir pasitiki tik vienas kitu. Jų tarpusavio ryšys vis stiprėja ir serijų pabaigoje jis virsta romanu.

## Šaltiniai
Stebuklas

**Stebuklas** - netikėtas dieviškos kilmės įvykis. Kartais įvykį atlieka ar bent daro jam įtaką religingas žmogus (šventasis). Stebuklu laikomas įsikišimas į natūralią gamtos tvarką. Neretai stebuklu laikomas bet koks „dievo“ veiksmas.

Buitine prasme stebuklu gali būti įvardijamas bet koks statistiškai netikėtas naudingas, teigiamas įvykis (pvz., išgyvenimas katastrofos metu, išgijimas po sunkios ligos) arba neįtikėtinai nuostabus įvykis, nepriklausomai nuo jo kilmės (pvz., vaiko gimimas).
Plūdinis vėdrynas

**Plūdinis vėdrynas** (*Ranunculus fluitans*) – vėdryninių (*Ranunculaceae*) šeimos augalas. Auga Pietų, Vidurio Europoje, Britų salose.

Augalas auga po vandeniu, stiebo ilgis gali siekti 6 m. Povandeniniai lapai smulkūs, 8–30 cm ilgio, viršvandeniniai lapai susidaro retai, panašūs į sausumos vėdrynų, susiskaidę į 3 skiautes. Žiedai balti, 2-3 cm skersmens. Žydi pavasarį, vasarą.

Auga greitos tėkmės, deguonies gausiuose vandens telkiniuose. Prisitaikęs prie sausrų. 


File:Ranunculus X Sturm58.jpg|Požymiai
File:Taubergiessen fg3.jpg|Augavietė, Vokietija
Magiškasis realizmas

**Magiškasis realizmas** – XX a. 8 deš. Lotynų Amerikoje susiformavusi romano kryptis.

Ji pagrįsta vadinamąja stebukline Amerikos tikrove, kurioje tos pasaulio dalies tautų mitai ir tikėjimai susipynę su realybe ir istorija. Garsiausi magiškojo realizmo atstovai – Gabrielis Garsija Markesas, parašęs romanus „Šimtas metų vienatvės“, „Patriarcho ruduo“, ir Migelis Anchelis Asturijas, romanai „Kukurūzų žmonės“, „Palaidotųjų akys“.

## Šaltiniai
Pranas Noreika (1927)

**Pranas Noreika** (1927 m. spalio 15 d. Aukštelkuose, Radviliškio valsčiuje – 2021 m. rugsėjo 17 d. Elektrėnuose) – Lietuvos inžinierius, energetikas, partinis veikėjas, vadybininkas.

## Biografija
1938 m. baigė Aukštelkų pradžios mokyklos keturis skyrius. 1942–1944 m. mokėsi Šiaulių vidurinės amatų mokyklos elektromechanikos skyriuje. 1945–1946 m. Radviliškio garvežių depo elektromonteris. 1946–1950 m. mokėsi Kauno politechnikumo Elektrotechnikos skyriuje, 1950–1955 m. Kauno politechnikos institute studijavo elektrotechniko inžinieriaus specialybę. 1950–1952 m. Petrašiūnų elektrinės valdymo pulto budėtojas, 1953–1955 m. šios elektrinės pamainos viršininkas, 1955–1957 m. aukštos įtampos įrengimų remonto meistras.

1957–1960 m. LSSR Ministrų tarybos reikalų valdybos referentas energetikos klausimais bei LSSR liaudies ūkio tarybos Energetikos valdybos vyr. inžinierius. Dalyvavo Kauno hidroelektrinės statyboje. 1960–1962 m. vadovavo Lietuvos elektrinės statybai, 1962–2010 m. šios elektrinės direktorius. Tuo pat metu 1977–1990 m. vadovavo Kaišiadorių hidroakumuliacinės elektrinės statybai.

Nuo 1972 m. LKP CK narys. 1975–1980 m. LSSR AT deputatas, 1979–1989 m. SSRS AT deputatas.

## Įvertinimas
* 1965 m. LSSR nusipelnęs inžinierius
* 1966 m. Socialistinio darbo didvyris
* 2000 m. pirmasis Elektrėnų savivaldybės garbės pilietis 
* 2001 m. DLK Gedimino 5 laipsnio ordinas 
* 2007 m. LR Ūkio ministerijos medalis „Už nuopelnus verslui“
* 2007 m. LTOK Olimpinė žvaigždė, KKSD 1-o laipsnio ordinas su grandine 
* 2008 m. ordino „Už nuopelnus Lietuvai“ Komandoro kryžius 

## Šaltiniai
Penkiapirštė sidabražolė

**Penkiapirštė sidabražolė** (*Potentilla reptans*) – erškėtinių (*Rosaceae*) šeimos, sidabražolių (*Potentilla*) genties augalų rūšis.

Daugiametis, žolinis augalas, šliaužiojančiu 30-100 cm ilgio stiebu. Ties bambliais išauga šaknys. Lapai pirštuoti, sudaryti iš 5 kiaušiniškų dalių, apatinėje pusėje plaukuoti. Žiedai geltoni, 1,5–2,5 cm skersmens, su 5 žiedlapiais. 

Auga pakelėse, krūmynuose, pievose. Dažna sodų ir laukų piktžolė.


Image:298 Potentilla reptans.jpg|Požymiai
File:Potentilla reptans ENBLA06.jpg|Lapai
File:Potentilla reptans ENBLA05.jpg|Žiedas
Miškininkas

**Miškininkas** gali reikšti:
*Girininkas
*Miškų inžinierius, miško apsaugos inžinierius
*Miškų urėdas, generalinis miškų urėdas
*Eigulys
*Miškotyrininkas, miškotyros specialistas
* LDK žemietijų pareigūnas
Tradicinės kinų šventės

**Tradicinės kinų šventės** () – švenčių rūšis, susiformavusi Kinijoje, kuri remiasi tradiciniu kinų kalendoriumi ir susijusi su kinų religija, mitologija bei filosofija.

Nepaisant to, kad jos Vakaruose vadinamos kinų šventėmis, taip pažymint jų kilmę, jų tradicija paplitusi dideliame kultūrinės Rytų Azijos regione (Sinosferoje): be Kinijos jos švenčiamos taip pat Korėjoje, Vietname, Japonijoje, nors atskirose šalyse šventimo tradicijos skiriasi, ir švenčiamos ne visos. Tuo jos primena krikščioniškas šventes, paplitusias visame Krikščionškosios Vakarų civilizacijos areale.

Greta Tradicinių kiniškų švenčių kiekvienoje Rytų Azijos valstybėje švenčiamos ir kitos, nacionalinės, šventės, kurios į šį sąrašą neįeina.

## Sąrašas

Švenčių datos apskaičiuojamos remiantis kinų kalendoriumi. Dažnai šventinėmis dienomis laikomos datos, kuomet pasikartoja mėnesio ir dienos skaičius, taip pat kai kurių mėnesių penkioliktoji diena.

## Regioniniai skirtumai
Skirtingose Rytų Azijos šalyse ir regionuose yra išryškinamos skirtingos šventės, jų tradicijos ganėtinai skiriasi. Kai kurios jų tampa nedarbo dienomis.

Japonijoje be Naujųjų metų nuo Edo laikotarpio buvo ypatingai pažymimos 5 šventės, vadintos **sekku**: 03.03 Šangsi (joshi) šventė (dar vadinama Hina-matsuri), 05.05 Drakono valčių (dango) šventė, sutampanti su nedarbo diena, 07.07 Tanabata, 09.09 Chrizantemų šventė ir 01.07 Nanakusa.

## Taip pat skaitykite
* Kinijos Liaudies Respublikos šventės
* Kinijos Respublikos šventės
* Japonijos šventės
* Korėjos šventės
* Vietnamo šventės
Rogučių sportas

**Rogučių sportas** (arba **nusileidimas rogutėmis**) – olimpinė žiemos sporto šaka. Šioje sporto šakoje sportininkai dalyvauja po vieną (vienetų rungtyje) arba poromis (dvejetų rungtyje). Taip pat būna vykdomos ir komandinės varžybos, kuriose komandą sudaro vyras, moteris ir pora.

Nusileidimo rogutėmis varžybų tikslas yra kuo greičiau rogutėmis nusileisti tam specialiai paruošta trasa. 1957 m. buvo įkurta Tarptautinė rogučių sporto federacija (**FIL**). Nuo 1964 m. šios varžybos yra įtrauktos į olimpinių žaidynių programą.

## Avarijos
Nusileidimo rogutėmis metu sportininkai trasoje išvysto didelį greitį, tad ši sporto šaka yra pavojinga. Vankuverio olimpinių žaidynių metu per treniruotę Whistler Sliding Centre trasoje žuvo Gruzijos sportininkas Nodar Kumaritashvili, kuris iškrito iš trasos ir trenkėsi į metalinę konstrukciją. Peržiūrėję įvykio medžiagą federacijos atstovai pranešė, kad avarija įvyko dėl techninių rogučių problemų, o ne dėl pavojingos trasos.

## Lietuvoje
2013 m. gruodžio 11 d. oficialiai įregistruota Lietuvos rogučių sporto federacija. Federacija dar neturi nei tarptautinio, nei LTOK pripažinimo.

## Taip pat skaitykite
* Ledo rogučių lenktynės

## Šaltiniai

## Nuorodos

* Tarptautinė rogučių sporto federacija
Pranas Noreika

**Pranas Noreika:**
* Pranas Noreika (1927) – inžinierius, energetikas;
* Pranas Noreika (1956) – ekonomistas, politikas.
Armin Zöggeler

**Armin Zöggeler** (g. 1974 m. sausio 4 d.) – rogučių sportininkas iš Italijos. Jis yra du kartus olimpinis čempionas, šešiose iš eilės olimpiadose laimėjęs medalius (nuo 1994 iki 2014 m.). Jis yra vienas sėkmingiausių šios sporto šakos atstovų, daug kartų laimėjęs pasaulio taures, pasaulio ir Europos čempionatus. Dėl tokio pasiekimų skaičiaus jis pravardžiuojamas *kanibalu* (it. *Il Cannibale*). 2010 m. žiemos olimpinėse žaidynėse italas vienetų rungtyje žėmė trečią vietą. Tą patį italas pakartojo ir 2014 m. žiemos olimpinėse žaidynėse.

Sportininkas tapo pirmasis pasaulyje, laimėjęs toje pačioje rungtyje šešis medalius 6 kartus iš eilės.

Nuo 1995 iki 2012 m. sportininkas laimėjo 6 aukso, 5 sidabro ir 5 bronzos medalius pasaulio čempionatuose. A. Zöggeler 1994, 2004, 2008 ir 2014 m. tapo Europos čempionu.

2014 m. žiemos olimpinių žaidynių atidarymo ceremonijoje sportininkas nešė Italijos vėliavą.

## Nuorodos
* Oficiali sportininko svetainė

## Šaltiniai
Papiliai

**Papiliai** – kaimas Kupiškio rajono savivaldybėje, 8 km į pietryčius nuo Kupiškio, netoli kelio . Seniūnaitijos centras. Stūkso Papilių piliakalnis.

## Istorija

|}

## Gyventojai

## Šaltiniai
Europos metų lengvaatlečio apdovanojimas

**Europos metų lengvaatlečio apdovanojimas** nuo 1993 m. kasmet įteikiamas geriausiam Europos lengvaatlečiui. Metų lengvaatlečio rinkimus organizuoja ir vykdo Europos lengvosios atletikos asociacija. Geriausias metų lengvaatletis išrenkamas susumavus gerbėjų, spaudos atstovų, Europos šalių lengvosios atletikos federacijų narių bei ekspertų balsus. Rinkimuose atskirai išrenkami nugalėtojai vyrų bei moterų kategorijose.

Nuo 2007 m. yra teikiamas Europos metų kylančios žvaigždės apdovanojimas. Į jį gali pretenduoti sportininkai iki 23 m. amžiaus.

## Laimėtojai

## Kylančios žvaigždės apdovanojimo laimėtojai
Pievinis snaputis

**Pievinis snaputis** (*Geranium pratense*) – snaputinių (*Geraniaceae*) šeimos, snapučių (*Geranium*) genties augalas. Auga Europoje, Azijoje.

Stiebas iki 80 cm aukščio, status, plaukuotas. Lapai plunksniški, susiskaidę po 7 lapelius, plaukuoti. Žiedai susidaro stiebo viršūnėje ir atšakose, mėlyni, 3 cm skersmens, sudaryti iš 5 vainiklapių. Žydi nuo birželio iki rugsėjo.

Auga vidutinio drėgnumo pievose, pakelėse, pagrioviuose, krūmynuose.


Image:1489 - Nationalpark Hohe Tauern - Flowers.JPG|Žiedai
Image:Geranium pratense 190607.jpg|Baltažiedis varietas
Image:GeraniumPratense-overv.jpg|Augavietė, Nyderlandai
Bombus sylvarum - Geranium pratense - Keila.jpg|
Gotikinis romanas

**Gotikinis romanas** ( – „gotiškas pasakojimas“) – siaubo romano atmaina.

Susiformavo XVIII a. II pus. – XIX a. pr. anglų, vėliau – kitų Europos tautų ir JAV literatūroje. Atsirado kaip neigiama reakcija į Šviečiamojo amžiaus literatūros racionalizmą. Gotiškumas tais laikais reiškė tai, kas barbariška, paslaptinga, nepaaiškinama protu. Gotikinio romano veiksmo vieta – viduramžių gotikinė pilis, rūmų griuvėsiai, vaizduojami nepaprasti, paslaptingi įvykiai, veikėjai paženklinti lemties ir demonizmo žyme, dažnai vadovaujasi blogio filosofija, šalia žmonių veikia vaiduokliai, kitos antgamtinės būtybės. Gotikiniai kūriniai – būdingas preromantizmo reiškinys, daręs įtaką romantizmo ir vėlesnei literatūrai.

Gotikinio romano pradininkas – švedų rašytojas Horasas Volpolis, parašęs romaną „Otranto pilis“ (1765 m.), kuriame susiduria realusis ir dvasių pasauliai. Anglų rašytojos Merės Šeli romano „Frankenšteinas“ (1818 m.) gotikinio romano stilistika derinama su naujausiomis mokslo žiniomis. Šis kūrinys kartu su amerikiečių rašytojo Edgaro Alano Po siaubo bei mistiniais kūriniais padėjo susiformuoti fantastinei literatūrai.
Valakai (Kupiškis)

**Valakai** – kaimas Kupiškio rajono savivaldybės pietvakariuose, 1,5 km į pietryčius nuo Subačiaus. Seniūnaitijos centras.

## Gyventojai

## Šaltiniai
Sekrecija (geologija)

*Straipsnis apie mineralinius kūnus. Apie biologinių organizmų funkciją žr. [[Sekrecija]]*.

**Sekrecijos** – mineraliniai kūnai, susidarantys uolienų tuštumose ant sienelių, kai iš tirpalų išsikristalizuoja dažniausiai kitokios mineralinės sudėties medžiagos.

Sekrecijos susidaro geologinės uolienų darybos (kristalizavimosi) procese. Palaipsniui kintant išsikristalizuojančios medžiagos sudėčiai ir kristalizavimosi sąlygoms sekrecijose susidaro tam tikros sloksniuotos tekstūros, pasižyminčiomis estetinėmis savybėmis. Nedideles uolienų tuštumas kristalai užpildo visiškai, o didesnėse dažnai lieka ertmė su į centrą nukreiptais mineralų kristalais, vadinamosiomis drūzomis.

Nedidelės, iki 1 cm skersmens sekrecijos vadinamos *migdolais*, didelės – žeodomis.

Lietuvoje sekrecijų randama ordoviko, silūro, devono, permo sistemų karbonatinėse uolienose, kvartero rieduliuose.
Patumšių valsčius

**Patumšių valsčius** – buvęs administracinis-teritorinis vienetas vakarų Lietuvoje. Centras – Patumšiai.

## Istorija

XV–XVI a. valsčius (pavietas) buvo administruojamas seniūno. Valsčiui priklausė Kolainių dvaras.

## Šaltiniai
Fejerija

**Fejerija**, ***feerija*** ( – fėja) – fantastinės, pasakiškos, mitologinės tematikos teatro, cirko vaidinimas ar kino filmas su gausiais šviesos, spalvų ir garso efektais, virtuoziškais aktorių triukais.

Kaip teatro žanras susiformavo XVII a. Prancūzijoje ir Italijoje, itin išpopuliarėjo XVIII a. Kine plito XX a. pradžioje (buvo naudojami specialūs filmavimo būdai – vadinamasis „stop“ kadras, dviguba ekspozicija, sulėtintas ir pagreitintas filmavimas). Fejerijos elementų yra ir šiuolaikiniuose dramos, šokio spektakliuose, vaidinimuose vaikams.
Dekadentizmas

**Dekadentizmas** ( – pagal žurnalo „Décadent“ (1886–1889), suformulavusio prancūzų literatūros krypties programą, pavadinimą) – XIX a. pab. Vakarų Europos kultūros tendencija ir pasaulėjauta, kuriai būdingos dekadanso apraiškos. Kartais dekadentizmu laikomas bet koks menas, nepaisantis tradicinių estetinių, dorinių normų ar totalitarinių dogmų.

## Termino vartojimas
Filosofijoje dekadentizmo idėjos atsirado kaip pasipriešinimas natūralizmui, pozityvizmui, intelektualizmui. Jas savo veikaluose plėtojo Frydrichas Nyčė, Anri Bergsonas, Artūras Šopenhaueris. Literatūroje dekadentizmo idėjas populiarino poetai Šarlis Bodleras, Stefanas Malarmė, Artūras Rembo, Polis Verlenas, rašytojai Oskaras Vaildas, Gabrielė D'Anuncijus. Dekadentai tikrovę traktavo alegoriškai, metaforiškai, kėlė grynojo meno idėją, aukštino kūrėjo asmenybę, jų santykis su tradiciniu skoniu buvo provokuojamas, jausena miestiška, juos kankino amžinųjų idealų ilgesys, tradicinių dvasinių vertybių kaitą jie suvokė kaip Europos kultūros žlugimą. Dekadentizmo menui būdingas nusivylimas, mirties poetizavimas, misticizmas, erotika. Tai naujos, besiformuojančios modernistinės meninės sąmonės bruožai. Dekadentizmo idėjos davė pradžią labai įtakingai literatūrinei srovei – simbolizmui.

Šarlio Bodlero eilėraščių rinkinys „Piktybės gėlės“, O. Vaildo romanas „Doriano Grėjaus portretas“, T. Mano romanas „Mirtis Venecijoje“, D’Anuncijaus romanas „Malonumas“ (lietuviškas pavadinimas „Geismų kūdikis“) – kūriniai, kuriems būdinga dekadentizmo pasaulėjauta.

## Šaltiniai
Liedis (Zarasų r.)

**Liedis** – ežeras šiaurės rytų Lietuvoje, Zarasų rajone, 1 km į šiaurės rytus nuo Antalieptės. Ilgis šiaurės vakarų – pietryčių kryptimi 0,95 km, plotis iki 0,32 km. Altitudė 127,3 m. Krantai daugiausia statūs, aukšti, žvyringi, apaugę medžiais. Pakrantėse stūkso miškeliai, plyti pievos ir dirbami laukai. Šiaurės vakaruose išteka Šventosios dešinysis intakas Liedelė.

Prie Liedžio yra Kuitenių ir Svigarių kaimai.

## Šaltiniai
Invokacija

**Invokacija** ( – kreipimasis) – autoriaus kreipimasis į mūzas, dievybę ar dvasinį globėją literatūros kūrinio pradžioje, prašant įkvėpimo ir jėgų įgyvendinti kūrybinį sumanymą.

Viena iš retorinio kreipinio formų. Invokacija – svarbiausias antikinės literatūros elementas, nes Antikos epochoje poetas buvo laikomas dieviškosios valios reiškėju.

Epinėje poezijoje autoriai kreipdavosi į dvasinius globėjus prašydami įkvėpimo ar užtarimo, reikšdami savo meilę ir atsidavimą. Dabartinėje literatūroje invokacija naudojama kaip stilizacijos priemonė.
Pakunigė

**Pakunigė** – kaimas Zarasų rajono savivaldybėje, 6 km į vakarus nuo Antalieptės, prie Kunigio ežero. 

## Istorija

## Gyventojai

Kaime gimė ir augo Vyčio kryžiaus ordininkės seserys Anelė (1894–1986) ir Kostancija (1903–1988) Juozėnaitės. Vyčio kryžiumi apdovanotos 1928 m. gruodžio 9 d. už žygdarbį, atliktą 1919 m. birželį, kai iš mūšio lauko išnešė sužeistus Lietuvos kariuomenės karius su jų kulkosvaidžiais.

## Šaltiniai
Conspiracy in Mind

**Conspiracy in Mind** – debiutinis Norvegijos progresyviojo power metalo muzikos grupės Communic studijinis albumas.

## Dainų sąrašas
# "Conspiracy in Mind" − 07:38
# "History Reversed" − 06:49
# "They Feed on Our Fear" − 09:54
# "Communication Sublime" − 07:28
# "The Distance" − 08:08
# "Ocean Bed" − 06:45
# "Silence Surrounds" − 11:00

## Personalas
* Oddleif Stensland − gitara, vokalas
* Erik Mortensen − bosinė gitara
* Tor Atle Gabrielsen-Andersen − mušamieji
* Peter Jensen − sintezatorius
Žeoda

**Žeoda** (pranc. géode < gr. geodes - žemiškas) yra geologinių sekrecijų atmaina; mineralinis kūnas, kurio ertmėje suaugusi kristalų drūza.

Žeodos susidaro beveik išimtinai karbonatinėse (nors pasitaiko ir vulkaninėse) uolienose. Žeoda gali būti įvairių formų, tačiau dažniausiai artima apvaliems, elipsoidiniams pavidalams.

## Taip pat skaitykite
* Sekrecijos
Pelkinė neužmirštuolė

**Pelkinė neužmirštuolė** (*Myosotis scorpioides*, sin. *Myosotis palustris*) – agurklinių (*Boraginaceae*) šeimos, neužmirštuolių (*Myosotis*) genties augalas.

Daugiametis, 20-60 cm aukščio žolinis augalas. Šakniastiebis ilgas, plonas, šliaužiantis. Stiebas stačias arba prie pamato kylantis, briaunotas, viršutinė dalis kartais šakota. Lapai pailgai lancetiški, plaukuoti, žemutiniai nusmailėje viršutiniai bekočiai. Žiedynas – suktukas. Taurelė varpiška, penkiadantė. Vainikėlis žydras, rečiau baltas, jo žiotyse yra 5 maži, ryškiai geltoni žvyneliai. Vaisius – skeltavaisis, subyrantis į 4 juodus smailiaviršūnius riešutėlius.

Žydėti pradeda gegužės mėn. Dažna visoje Lietuvoje. Auga šlapiose pelkėtose vietose, grioviuose, pakrantėse miško pelkėse, šlapiuose, vidutinio derlingumo ir derlinguose dirvožemiuose.

Dekoratyvinis augalas. Išvestos formos baltais ir rožiniais žiedais. Drėgnose dirvose žydi nuo ankstyvo pavasario iki rudens.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 118 psl.


File:Myosotis_scorpioides_Macro_01.jpg|Neužmirštuolės žiedas
File:Myosotis_scorpioides_Macro_02.jpg|Neužmirštuolės žiedai
Kurtuazinė literatūra

**Kurtuazinė literatūra** ( – rūmų) – Viduramžių epochos Vakarų Europos literatūra.

XI a. pab. Pietų Prancūzijoje, Provanse, susiformavo vadinamoji kurtuazinė literatūros tradicija. Kurtuazinę poeziją rašė trubadūrai. Tai pakilaus, išdailinto stiliaus lyriniai eilėraščiai, dainos, novelės ir eiliuoti ar proza parašyti riteriniai romanai, skirti riterių nuotykiams ir žygiams aprašyti, jų meilei apdainuoti. Trubadūrai savo lyrikoje kreipiasi į Puikiąją Damą, riteriškai ją garbina ir dievina, pakylėja iki angelo. Kryžiaus žygių dalyvių truverų lyrikoje riterio ir Puikiosios Damos santykiai primena kryžiuočio ir Dievo santykius, meilės lyrikos žodžiais reiškiami religiniai jausmai. Minezingeriai taip pat siejo meilę idealizuotai, angeliškai moteriai su meile Dievui. Kurtuazinėje lyrikoje meilės džiaugsmai neatsiejami nuo kančių, nes Puikioji Dama abejinga ir šalta. Tai pagrindinis to meto lyrikos konfliktas, kuris skatino poetus kurti dar aistringesnes eiles. Kurtuazinei literatūrai būdinga individualių pagrindinio veikėjo savybių šlovinimas, gamtos motyvai. Tai luominė literatūra – ji, priešingai nei vagantų lyrika, buvo kuriama karalių dvaruose, aristokratų pilyse.
Nitroguanidinas

**Nitroguanidinas** () – nedegus azoto cheminis junginys CH4N4O2, naudojamas kaip labai nejautri sprogstamoji medžiaga. Tai bespalvė kristališka medžiaga, besilydanti +232 °C ir skylanti +250 °C temperatūroje. Detonacijos greitis priklauso nuo tankio, pvz., 3670 m/s kai tankis 0,9 g/cm³, bet 8100 m/s, kai tankis 1,7 g/cm³.

## Gamyba
Nitroguanidiną gamindavo iš guanino, kuris natūraliai aptinkamas paukščių išmatose. Daug jo būna šikšnosparnių guane. Iš išmatų išskirtą guaniną oksiduodavo iki guanidino, kurį nitrinant gaunamas nitroguaninas. Detalus pramoninis nitroguanino sintezės procesas laikomas komercine paslaptimi, todėl viešai neskelbiamas. Laboratorijose nitroguaninas sintetinamas sujungiant sulfamo rūgštį ir šlapalą į guanidino sulfatą, kuris nitrinamas iki nitroguanidino susidarymo.

## Naudojimas

### Sprogstamosios medžiagos
Nitroguanidinas naudojamas kaip sprogstamoji medžiaga, dažniausiai – kaip komponentas „trigubuose“ () bedūmiuose parakuose (paprastai naudojamuose didelio kalibro laivų patrankų ir tankinių patrankų šoviniuose). Nitroguanidinas sumažina šovinių parakų vamzdžio liepsną ir liepsnos temperatūrą, bet nemažina parako dujų slėgio, todėl naudojami didelio kalibro artilerijoje, kur vamzdžio vidinė erozija ir vamzdžio liepsna labai svarbios.

### Pesticidai
Nitroguanidinas ir jo dariniai naudojami kaip insekticidai, veikimu artimi nikotinui. Nitroguanidino dariniai yra dinotefuranas, imidaklopridas (*imidacloprid*), klotianidinas (*clothianidin*) ir tiametoksamas (*thiamethoxam*).

### Biochemija
Nitroguanidinas naudojamas mutagenas bakterijų mutacijoms gauti biosintezės tyrimuose.

## Nuorodos
Liedis

**Liedis** reiškia 2 ežerus Lietuvoje:

* Liedis – Švenčionių rajone;
* Liedis – Zarasų rajone.
Monologas

**Monologas** ( – vienas + *logos* – žodis, kalba) – grožinio kūrinio veikėjo kalba, neįeinanti į tragedijoms, komedijoms, tragikomedijoms, dramoms. Monologo pagrindinis tikslas – atskleisti personažo vidinį dramatizmą, jausmus, būties apmąstymus. Monologai į dramą įkomponuojami tikslingai, nes padeda suprasti personažo esmę, kartais ir viso dramos kūrinio idėją. Per veikėjų monologus rašytojai atskleidžia tiek dramos, tiek epinio kūrinio veikėjų charakterį, pasaulėjautą ir pasaulėžiūrą, požiūrį į kitus veikėjus ir aplinką, išreiškia svarbias jiems patiems ir visuomenei idėjas, išgrynina bendražmogiškąsias problemas.

Žymiausias monologas literatūros istorijoje – Viljamo Šekspyro tragedijos „Hamletas“ pagrindinio veikėjo Hamleto monologas.
Liedis (Švenčionių r.)

**Liedis** – ežeras rytų Lietuvoje, Švenčionių rajono savivaldybės teritorijoje, 9,5 km į šiaurės vakarus nuo Švenčionėlių, 5 km į pietvakarius nuo Kaltanėnų, priklauso Labanoro regioniniam parkui.
Telkšo termokarstinės kilmės duburyje. Krantai žemi, pelkėti. Aplink plyti Labanoro girios pušynai (Žeimenos miškas). Ežeru iš šiaurės vakarų į pietryčius prateka Liedelė (įteka į Gilūto ežerą). Ežeras priklauso Žeimenos baseinui. Ežero pratakumas 183%. Atabradas durpingas, kai kur smėlingas. Vandens augalija negausi.

Ežero forma primena keturkampį, ilgis šiaurės vakarų-pietryčių kryptimi 1,18 km, didžiausias plotis 1,03 km. Paviršiaus altitudė 142 m. Didžiausias gylis 6,1 m, vidutinis gylis 2,9 m. Baseino plotas 12,4 km². Kranto linija nelabai vingiuota, jos ilgis 3,56 km.

Prie vakarinio Liedžio kranto yra Antaliedės kaimas.

Vandenvardis *Líedis* neaiškios kilmės, galbūt kilęs nuo žodžio *liedyti* („laistyti, lieti“).

## Šaltiniai
Ledo ritulys 2010 m. žiemos olimpinėse žaidynėse

**[[Ledo ritulys|Ledo ritulio]]** rungtys 2010 m. žiemos olimpinėse žaidynėse vyko Canada Hockey Place arenoje (Vankuverio „Canucks“ namų arena) ir Canadian Interuniversity Sport arenoje Vankuveryje. Varžybos vyko vasario 13–28 d.

## Vyrų varžybos

Į turnyrą pateko 12 nacionalinių ledo ritulio rinktinių. 9 geriausios pagal tarptautinį IIHF reitingą komandos pateko automatiškai. Kitos komandos kovojo atrankiniame turnyre dėl likusiu 3 vietų (per kvalifikaciją pateko Vokietijos, Latvijos ir Norvegijos rinktines).

Rinktinės buvo padalintos į 3 grupes po 4 komandas. Po grupių varžybų komandų rodikliai buvo įvertinti pagal IIHF kriterijus ir geriausios 4 komandos pateko į kitą etapą, o kitos 8 komandos varžėsi dėl likusių 4 vietų. Toliau vyko ketvirtfinaliai, pusfinaliai ir finalas.

#### A grupė

*  JAV **3:1** Šveicarija 
*  Kanada **8:0** Norvegija 
*  JAV **6:1** Norvegija 
*  Šveicarija **2:3 (b.s.)** Kanada 
*  Norvegija **4-5 (p.pr.)** Šveicarija 
*  Kanada **3:5** JAV 

#### B grupė

*  Rusija **8:2** Latvija 
*  Čekija **3:1** Slovakija 
*  Slovakija **2:1 (b.s.)** Rusija 
*  Čekija **5:2** Latvija 
*  Slovakija **6:0** Latvija 
*  Rusija **4:2** Čekija 

#### C grupė

*  Suomija **5:1** Baltarusija 
*  Švedija **2:0** Vokietija 
*  Baltarusija **2:4** Švedija 
*  Suomija **5:0** Vokietija 
*  Vokietija **3:5** Baltarusija 
*  Švedija **3:0** Suomija 

### Atkrintamosios varžybos

*Pastabos:*
1 – rezultatas pasiektas pratesimo metu;
2 – rezultatas pasiektas po baudinių serijos.

### Galutinis reitingas

## Moterų varžybos

#### A grupė

*  Švedija **3:0** Šveicarija 
*  Kanada **18:0** Slovakija 
*  Šveicarija **1:10** Kanada 
*  Švedija **6:2** Slovakija 
*  Švedija **1:13** Kanada 
*  Šveicarija **2:5** Slovakija 

#### B grupė

*  JAV **12:1** Kinija 
*  Rusija **1:5** Suomija 
*  Rusija **0:13** JAV 
*  Suomija **2:1** Kinija 
*  JAV **6:0** Suomija 
*  Kinija **1:2** Rusija 

### Atkrintamosios varžybos

### Galutinis rezultatas

## Nuorodos
* Oficiali svetaine
Rogučių sportas 2010 m. žiemos olimpinėse žaidynėse

**[[Nusileidimas rogutėmis|Nusileidimo rogutėmis]]** rungtys **[[2010 m. žiemos olimpinės žaidynės|2010 m. olimpinėse žaidynėse]]** vyko Vistlerio slidinėjimo centro trasoje. Varžybos prasidėjo vasario 13 ir baigėsi vasario 17 d. Varžybos vyko Whistler Sliding Centre trasoje.

## Rungtys
Nusileidimo rogutėmis varžybose vyko trys rungtys – vienetų nusileidimas (moterų ir vyrų) bei dvejetų nusileidimas.

## Medalių lentelė

## Medalininkai

## Dalyviai
Iš viso šiose olimpinėse žaidynėse dalyvavo 40 vyrų, 30 moterų sportininkų bei 20 porų, kurios dalyvavo dvejetų rungtyje. Šie sportininkai buvo atrinkti pagal pasaulio taurėje 2008–2009 m. sezone surinktų taškų kiekį bei pirmosios 2009–2010 m. sezono pusės rezultatus. Nusileidimo rogutėmis rungtyse dalyvavo 25 skirtingų šalių sportininkai.

## Avarijos
Vistlerio trasa, kurioje vyko rungtys, laikoma viena greičiausių ir pavojingiausių pasaulyje. Prieš pat olimpinių žaidynių atidarymą per treniruotę iš trasos išvažiavo ir į metalinę konstrukciją didelių greičiu trenkėsi Gruzijos atletas Nodar Kumaritashvili. Po patirtų sužalojimų jis mirė. Kitas Gruzijos rogutininkas dėl šios nelaimės atsisakė dalyvauti varžybose.

## Rezultatai
### Vyrų vienetai

**NST** – sportininkas nestartavo.

### Moterų vienetai
}
| 25 
|align=left| Mihaela Chiras
|align=left| 
| **NBG**
|
|-
|
|
|align=left| Violeta Strămăturaru
|align=left| 
|**PAS**
|
|-
|
| 21
|align=left| Aya Yasuda
|align=left|  
|**DIS**
| 
|}
**NBG** – sportininkė nebaigė varžybų, **PAS** – sportininkė pasitraukė iš varžybų, **DIS** – sportininkė buvo diskvalifikuota.

### Vyrų dvejetai

## Šaltiniai

## Nuorodos

* Oficiali svetainė
Tragikomedija

**Tragikomedija** – dramos žanras, vaidinti skirtas kūrinys, kuriame susipynę tragedijos ir komedijos elementai.

Tragikomedija padeda dramaturgui atskleisti reiškinių, vertybių, visuomenėje įsitvirtinusių kriterijų reliatyvumą, prieštaringumą, kartais net alogiškumą. Sudėtingas gyvenimo problemas tragikomedija iškelia juoko forma, parodydama tą juoką kaip krizinę būseną, kaip tragizmo apraiškas (tragikomedijų veikėjams būdingas isteriškas juokas). Tragikomedijai būdingi paradoksalūs minties ir fabulos posūkiai, groteskiškas daiktų ir reiškinių traktavimas, fantasmagoriški įvaizdžiai, pakilaus ir farsinio elementų derinys veikėjų charakteriuose.

## Šaltiniai
Dokumentinė literatūra

**Dokumentinė literatūra** – faktais ir menine išmone grindžiami kūriniai.

Dokumentiniuose kūriniuose siekiama tikroviškai atvaizduoti autentiškus įvykius ir faktus, tačiau yra ir nemažai išmonės. Prie dokumentinių kūrinių priskiriamos apžvalgos, etiudai, interviu, kronikos, reportažai, straipsniai, dokumentiniam filmui parašytos apybraižos. Dokumentine literatūra vadinami ir tie kūriniai, kuriems būdingas dokumentiškumas, pirmiausia istorinė proza, taip pat biografiniai, dienoraštiniai, kelionių romanai. Dokumentinė literatūra pradėjo formuotis XIX a. viduryje.
Imažizmas

**Imažizmas** ( – vaizdas, įvaizdis) – XX a. 2 deš. anglų ir JAV moderniosios poezijos srovė.

Imažizmo idėjų pradininku laikomas Tomas Ernestas Hulmas ragino atmesti romantizmo ir karalienės Viktorijos laikų sentimentalios poezijos tradicijas. Savo poetinėje programoje, kurią suformulavo Ezra Paundas ir Ričardas Oldingtonas, imažistai neigė abstrakcijas, propagavo kenkretumą, detalių preciziškumą, poetinės kalbos taupumą, vaizdingumą, temų įvairovę. Nepritarė poezijos naudojimui didaktiniais tikslais, pavyzdžiu laikė Rytų poeziją. Rusijoje tuo metu gyvavo imažinizmo sąjūdis (taip pavadintas dėl imažistų įtakos), jo garsiausias atstovas – Sergejus Jeseninas.

## Šaltiniai
Dailusis čiuožimas 2010 m. žiemos olimpinėse žaidynėse

**[[Dailusis čiuožimas|Dailiojo čiuožimo]]** rungtys 2010 m. žiemos olimpinėse žaidynėse vyko „Pacific Coliseum“ arenoje. Varžybos prasidėjo vasario 14 ir baigėsi vasario 27 d. Sportininkai varžėsi keturiose kategorijose: vyrų ir moterų vienetuose, porų čiuožime ir šokiuose ant ledo.

## Kvalifikacija
Po sėkmingo dalyvavimo pasaulio čempionate, teisę Lietuvai atstovauti dailiojo čiuožimo šokių ant ledo rungtyje gavo Katherine Copely ir Deividas Stagniūnas, bet dėl Dalios Grybauskaitės sprendimo Copely neskirti pilietybės, pora žaidynėse pasirodyti negalėjo. Gruzija, turėjusi du kelialapius į moterų varžybas, vieno atsisakė. Izraelis iškovojo papildomą kelialapį į moterų varžybas, bet jo atsisakė ir perleido Australijai.

;Vyrų vienetai

;Moterų vienetai

;Porų šokiai

;Šokiai ant ledo

## Įsimintini įvykiai ir rekordai
* Pirmą kartą nuo 1960 m. Rusijos ar Sovietų Sąjungos poros nelaimėjo aukso medalio.
* Kinijos pora Shen Xue ir Zhao Hongbo pasiekė pasaulio rekordą trumpojoje programoje (76.66) ir bendroje įskaitoje (216.57), o kita kinų pora Pang Qing ir Tong Jian pasiekė pasaulio laisvosios programos rekordą (141.81).
* Daisuke Takahashi tapo pirmuoju Japonijos medalininku vyrų rungtyje.
* Tessa Virtue ir Scott Moir tapo jauniausia šokių ant ledo pora laimėjusi aukso medalį (jiems po 20 ir 21 metus).
* Kim Yu-Na aukso medalis yra pirmasis Pietų Korėjos medalis ne greitojo čiuožimo rungtyje.
* Kim Yu-Na pasiekė 3 naujus pasaulio rekordus. Trumpojoje programoje 78.50, laisvojoje programoje 150.06 ir galutinėje įskaitoje 228.56.
* Mao Asada yra pirmoji moteris olimpinių žaidynių istorijoje trumpojoje programoje panaudojusi trigubą suktuką. Taip pat ji pirmoji panaudojusi trigubą suktuką tris kartus per visą varžybų ciklą.
* Tai buvo pirmosios olimpinės žaidynės, kuriose aukso medalio dailiajame čiuožime neiškovojo sportininkai iš Europos.
* Primą kartą nuo 1964 m. JAV moterys nepelnė medalio individualioje rungtyje.

## Medalių lentelė

## Medalininkai

## Rezultatai

### Vyrai

### Moterys

### Poros
Porų kategorijoje Rusijos sportininkai nuo 1964 m. pirmą sykį neiškovojo aukso medalio.

### Šokiai ant ledo

## Taip pat
* Dailusis čiuožimas Olimpinėse žaidynėse

## Nuorodos
* Oficiali svetainė
Slidinėjimo lenktynės 2010 m. žiemos olimpinėse žaidynėse

**[[Slidinėjimo lenktynės|Slidinėjimo lenktynių]]** rungtys 2010 m. žiemos olimpinėse žaidynėse vyko Vistlerio olimpiniame parke. Varžybos prasidėjo vasario 15 ir baigėsi vasario 28 d. Lietuvai šioje sporto šakoje atstovavo keturi sportininkai.

## Rungtys

|-bgcolor="#CCCCCC"
! Vyrai!! Moterys
|-style="background:#efefef; color:black"
| 15 km  laisvu stiliumi || 10 km laisvu stiliumi
|-style="background:#efefef; color:black"
| 30 km persekiojimas ||  15 km persekiojimas
|-style="background:#efefef; color:black"
| 50 km klasikiniu stiliumi || 30 km klasikiniu stiliumi
|-style="background:#efefef; color:black"
| 4 x 10 km estafetė || 4 x 5 km estafetė 
|-style="background:#efefef; color:black"
| Sprintas || Sprintas
|-style="background:#efefef; color:black"
| Komandinis persekiojimas || Komandinis persekiojimas
|}

## Struktūra
Žaidynėse šioje sporto šakoje negali dalyvauti daugiau negu 310 sportininkai. Nei viena šalis negali atsiųsti daugiau negu 20 sportininkų. Kiekvienoje rungtyje šalis gali turėti iki keturių sportininkų individualiose rungtyse ir po vieną komandą.

## Medalių lentelė

## Medalininkai

## Šalys
Slidinėjimo lenktynėse dalyvavo sportininkai iš 59 šalių:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lietuvos rezultatai

Lietuvos slidinėjimo rinktinę sudarė keturi sportininkai:
*Mantas Strolia
*Aleksejus Novoselskis
*Modestas Vaičiulis
*Irina Terentjeva

## Nuorodos
* Oficiali svetainė